open-index/open-wikipedia-markdown huggingface dataset:
பத்து காஜா மக்களவைத் தொகுதி

**பத்து காஜா மக்களவைத் தொகுதி** (மலாய்: *Kawasan Persekutuan Batu Gajah*; ஆங்கிலம்: *Batu Gajah Federal Constituency*; சீனம்: 怡保东区国会议席) என்பது மலேசியா, பேராக், கிந்தா மாவட்டத்தில் (*Kinta District*) அமைந்துள்ள ஒரு மக்களவைத் தொகுதி (**P066**) ஆகும்.

பத்து காஜா மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பத்து காஜா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பத்து காஜா

பத்து காஜா நகரம் ஈப்போ மாநகரத்தில் இருந்து 24 கி.மீ. தொலைவில் இருக்கிறது. 1870-ஆம் ஆண்டில் தோற்றுவிக்கப்பட்ட நகரம். 1874-ஆம் ஆண்டில், பேராக் மாநிலத்தின் பிரித்தானிய முதல்வர் ஜேம்ஸ் பர்ச் இந்த நகரத்திற்கு வந்த போது, அங்கு ஈயச் சுரங்கங்கள் இருந்தன என்று குறிப்பிட்டுள்ளார். 

மலேசியாவில் புகழ்பெற்ற கெல்லீஸ் கோட்டையகம் இங்குதான் உள்ளது. இந்த மாளிகை சர் வில்லியம் கெல்லி என்பவரால் 1915-ஆம் ஆண்டு கட்டப் பட்டது. இவர் தம்மிடம் வேலை செய்த இந்திய தொழிலாளர்களுக்கு மாரியம்மன் கோயிலையும் கட்டிக் கொடுத்தார்.

### பத்து காஜா கல் பாறைகள்

கிந்தா ஆற்றின் மருங்கில் இரு பெரும் கல் பாறைகள் இருந்தன. யானைகளைப் போல வடிவம் கொண்ட அந்தக் கல் பாறைகள் உள்ளூர் கிராம மக்களால் செதுக்கப் பட்டவை. கிராம மக்கள் பயிர் செய்த கரும்புகளைக் காட்டு யானைகள் நாசம் செய்து வந்தன. அந்த யானைகளைப் பயமுறுத்துவதற்காகக் கல் பாறைகள் செதுக்கி வைக்கப் பட்டன எனும் நாட்டுப்புறக் கதை இங்கு உள்ளது.

பத்து காஜா ஈயச் சுரங்கங்களுக்குப் பெயர் பெற்ற இடமாகும். சீனாவில் இருந்து இங்கு வந்து குடியேறிய சீனர்கள், ஈயச் சுரங்கங்களில் வேலை செய்தனர். அதனால், இன்றும் இந்த நகரில் அதிகமான சீனர்களைக் காண முடியும்.

## பத்து காஜா மக்களவைத் தொகுதி

## பத்து காஜா மக்களவைத் தேர்தல் முடிவுகள் 2022

## பத்து காஜா மக்களவை வேட்பாளர் விவரங்கள்

## மேற்கோள்கள்

## மேலும் காண்க
* ஈப்போ
* பத்து காஜா
* மெங்லெம்பு
* மலேசியத் தேர்தல் தொகுதிகள்

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
மாற்று முன்னணி

**மாற்று முன்னணி** ஆங்கிலம்: *Alternative Front*; மலாய்: *Barisan Alternatif*; சீனம்: 替代陣線) என்பது மலேசியாவில்  இயங்கிய மலேசிய எதிர்க்கட்சிகளின் கூட்டணி. ஆளும் பாரிசான் நேசனல் கூட்டணிக்கு எதிரணியாக உருவாக்கப்பட்ட இந்தக் கூட்டணி, 2004 பொதுத் தேர்தலுக்குப் பிறகு கலைக்கப்பட்டது.

மாற்று முன்னணியில் முன்பு இருந்த 4 கட்சிகளும் 2008 பொதுத் தேர்தலைத் தொடர்ந்து பாக்காத்தான் ராக்யாட் என்ற ஒரு புதிய கூட்டணியை உருவாக்கின.

## பொது

20 செப்டம்பர் 1998-இல், முன்னாள் துணைப் பிரதமர் அன்வர் இப்ராகீம் கைது செய்யப்பட்டு தண்டனை பெற்ற பிறகு, அவர் அம்னோவிற்கு எதிரான சீர்திருத்த இயக்கத்தின் தலைவர் ஆனார். துணைப் பிரதமர் பதவியில் இருந்து நீக்கம் செய்யப்பட்டபோது அவரின் ஆதரவாளர்கள் மூலமாகச் சீர்திருத்தம் (மலேசியா) இயக்கம் தொடங்கப்பட்டது. 

24 அக்டோபர் 1999 அன்று, நான்கு பெரிய எதிர்க்கட்சிகளான மலேசிய இசுலாமிய கட்சி (*PAS*), ஜனநாயக செயல் கட்சி (*DAP*), மக்கள் நீதிக் கட்சி (*Keadilan*) மற்றும் மலேசிய மக்கள் கட்சி (*Malaysian People's Party*) ஆகியவை ஒன்றிணைந்து ஒரு தேர்தல் கூட்டணியை உருவாக்கின.

இந்தக் கூட்டணியில் பல்வேறான அரசியல் சர்ச்சைகள் தொடர்ந்து ஏற்பட்டன.  ஆறு ஆண்டுகளுக்குப் பின்னர் மாற்று முன்னணி கலைக்கப்பட்டது.

## மேலும் காண்க
மலேசிய அரசியல் கட்சிகள்

## மேற்கோள்கள்

## வெளி இணைப்புகள்

பகுப்பு:மலேசிய அரசியல் கட்சிகள்
சி. கோவிந்த பணிக்கர்

**சி. கோவிந்த பணிக்கர்** (*C. Govinda Panicker*)(1928 - 9 மே 2004) **சிஜி பணிக்கர்** என்றும் அழைக்கப்படும் இவர் இந்தியாவின் கேரளாவைச் சேர்ந்த அரசியல்வாதியாவார். இவர் இந்தியப் பொதுவுடமைக் கட்சியின் (மார்க்சிஸ்ட்) வேட்பாளராக 3வது மற்றும் 4வது கேரள சட்டமன்றத்தில் ஸ்ரீகிருஷ்ணாபுரம் சட்டமன்றத் தொகுதியைப் பிரதிநிதித்துவப்படுத்தினார். 1965ல் ஸ்ரீகிருஷ்ணாபுரம் தொகுதி உருவானதில் இருந்து முதல் மூன்று தேர்தல்களிலும் பணிக்கர் வெற்றி பெற்றுள்ளார். 1965, 1967 மற்றும் 1971 தேர்தல்களில் கேரள சட்டசபைக்கு தேர்ந்தெடுக்கப்பட்டார்.

## சுயசரிதை
சி. கோவிந்த பணிக்கர் 1928 இல் பிறந்தார். இவருக்கும் இவரின் மனைவி கே. பி. பாருக்குட்டி பிசராசியருக்கும் ஒரு மகள் உள்ளார். பணிக்கர் மே 9, 2004 அன்று கேரளாவின் பாலக்காட்டில் இறந்தார்.

## அரசியல் வாழ்க்கை
இந்திய விடுதலை இயக்கப் போராட்டத்தில் தீவிர உறுப்பினராக இருந்த கோவிந்த பணிக்கர் 1949 இல் இந்திய தேசிய காங்கிரசு கட்சியில் சேர்ந்தார்.  1952 இல் காங்கிரசு கட்சியை விட்டு வெளியேறி இந்தியப் பொதுவுடைமைக் கட்சியில் சேர்ந்தார். பின்னர் 1964 இல் கட்சியின் பிளவுக்குப் பிறகு, இவர் இந்தியப் பொதுவுடைமைக் கட்சியின் (மார்க்சிஸ்ட்) உறுப்பினரானார். 1986 ஆம் ஆண்டு பொதுவுடைமை மார்க்சிஸ்ட் கட்சி (சிஎம்பி) உருவாக்கப்பட்டபோது அதில் சேர்ந்தர். அங்கு கட்சியின் பாலக்காடு மாவட்டச் செயலாளராகப் பணியாற்றினார். பாலகாடு மாவட்ட விவசாயத் தொழிலாளர் சங்கத்தின் செயலாளராகப் பணியாற்றிய பணிக்கர், மாவட்டத்தில் விவசாயத் தொழிலாளர்களை அமைப்பதில் தீவிரமாக இருந்தார்.

### தேர்தல் அரசியல்
கோவிந்த பணிக்கர் இந்தியப் பொதுவுடமைக் கட்சி  (மார்க்சிஸ்ட்) வேட்பாளராக 3வது மற்றும் 4வது கேரள சட்டமன்றத்தில் ஸ்ரீகிருஷ்ணாபுரம் சட்டமன்ற தொகுதியை பிரதிநிதித்துவப்படுத்தினார்.

## மேற்கோள்கள்

பகுப்பு:கேரளத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:மலையாள அரசியல்வாதிகள்
பகுப்பு:2004 இறப்புகள்
பகுப்பு:1928 பிறப்புகள்
ஜெகதீசர் கோவில், உதய்பூர்

**ஜெகதீசர் கோவில்** (*Jagdish Temple*) என்பது இராசத்தானின் உதயப்பூரின் நடுவில், அரண்மனைக்கு வெளியே உள்ள ஒரு பெரிய இந்துக் கோயிலாகும். 1651 ஆம் ஆண்டு முதல் தொடர்ந்து வழிபாட்டில் இருந்து வருகிறது. ஒரு பெரிய சுற்றுலாத்தலமான இந்தக் கோவில் முதலில் ஜெகந்நாத் ராய் கோவில் என்று அழைக்கப்பட்டது. ஆனால் இப்போது ஜெகதீஷ்-ஜி என்று அழைக்கப்படுகிறது. இது உதய்பூரில் உள்ள ஒரு முக்கிய நினைவுச் சின்னமாகும்.

## கண்ணோட்டம்
வலது|thumb| 1949 இல் ஜெகதீசர் கோவில்
ஜெகதீசர் கோயில் உயரமான மொட்டை மாடியில் எழுப்பப்பட்டு 1651 இல் கட்டி முடிக்கப்பட்டது. பிரதான சன்னதியை அடைய, ஒருவர் 32 பளிங்கு படிகளில் ஏற வேண்டும். இறுதியில் கருடனின் பித்தளை உருவத்தால் தாங்கப்பட்ட விஷ்ணுவின் சிலையைக் காணலாம். இது கையால் செதுக்கப்பட்ட கல்லின் மூன்று அடுக்குகளைக் கொண்டுள்ளது. கிட்டத்தட்ட 79 அடி உயரமுள்ள செங்குத்தானதும் மற்றும் உதய்பூரின் மிகப்பெரிய கோயிலுமாகும்.

நகரத்தின் பல சாலைகள் கோவிலை அடைகின்றது. கோவிலில் மிக அழகான நிகழ்வு ஆண்டுதோறும் நடத்தப்படும் தேரோட்டமாகும். இது 1651 இல் மகாராணா ஜெகத் சிங்கால் கட்டப்பட்டது. ஜெகதீசர் கோவில் மகா மாரு அல்லது மாரு-கூர்ஜரா கட்டிடக்கலைக்கு ஒரு சிறந்த எடுத்துக்காட்டகும். கோவில் அழகான மற்றும் அலங்கரிக்கப்பட்ட சிற்பங்களால் அலங்கரிக்கப்பட்டுள்ளது. கோவில் கருவறையில் விஷ்ணுவின் அவதாரமான ஜெகந்நாதரின் சிலை உள்ளது. நான்கு கைகள், பூக்கள் மற்றும் நுணுக்கங்களால் கருங்கல்லில் செதுக்கப்பட்டுள்ளது. விநாயகர், சூரியன், சக்தி தேவி மற்றும் சிவன் ஆகியோருக்கு அர்ப்பணிக்கப்பட்ட நான்கு சிறிய சன்னதிகளும் இங்குள்ளது. 1651 இல் கட்டிடத்தை கட்டுவதற்கு இந்திய ரூபாய் 1.5 மில்லியன் (அல்லது 1,500,000) ($22023. 21) செலவழிக்கப்பட்டதாகக் கூறப்படுகிறது.

## புகைப்படங்கள்

படிமம்:Carved_elephants_on_the_walls_of_Jagdish_Mandir.jpg|alt=Elephant carvings on Jagdish Mandir|ஜெகதீசர் கோவிலின் யானை சிற்பங்கள்
படிமம்:Jagdish_Temple_05.jpg|alt=Women during a prayer|பிரார்த்தனையின் போது பெண்கள்
படிமம்:Jagdish_Temple_-_sculptures_du_sikhara.jpg|alt=Mural Statues and Sculptures|கோவிலின் சுவரோவியங்கள் மற்றும் சிற்பங்கள்
படிமம்:Udaipur_Temple_Street_(1580568439).jpg|alt=festive decorations|பண்டிகை அலங்காரங்கள்
படிமம்:John_Gleich_-_The_Jagdish_Temple,_Udaipur,_Rajasthan.jpg|alt=Painting by John Gleich (1879 - c.1927)| ஜான் க்ளீச்ஓவியம் (1879 - சுமார்.1927)
படிமம்:20191207_Jagdish_Temple,_Udaipur,_0609_7008.jpg|alt=Sculptures on wall. Instrument resembling Rudra veena, far left.|சுவரில் சிற்பங்கள்.உருத்ர வீணை போன்ற ஒரு இசைக்கருவி, இடதுபுறம்.
படிமம்:20191207_Jagdish_Temple,_Udaipur,_0608_7004.jpg|alt=Sculptures of musicians and dancers.|இசைக்கலைஞர்கள் மற்றும் நடனக் கலைஞர்களின் சிற்பங்கள்.
படிமம்:Jagdish_Temple_10.jpg|alt=God Shiva in the temple.|கோவிலிலுள்ள சிவன்.
படிமம்:Udaipur-Jagdish-Tempel-02-2018-gje.jpg|alt=Stone inscription about the temple.|கோயிலைப் பற்றிய கல்வெட்டு.


## மேற்கோள்கள்

## வெளி இணைப்புகள்

* Sanctum and Deity
* Jagdish Temple Udaipur
* Temple Profile

பகுப்பு:Coordinates on Wikidata
பகுப்பு:இந்துக் கோயில்கள்
எம். எஸ். தரணிவேந்தன்

**எம். எஸ். தரணிவேந்தன்** (*M.S. Tharanivendhan*) என்பவர் ஒரு இந்திய அரசியல்வாதி ஆவார். இவர் திராவிட முன்னேற்றக் கழக  உறுப்பினராவார். இவர் 2024 இந்தியப் பொதுத் தேர்தலில் ஆரணி மக்களவைத் தொகுதியில் இருந்து மக்களவை உறுப்பினராக தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:திருவண்ணாமலை மாவட்ட மக்கள்
ஆ. மணி

**ஆ. மணி** (*A. Mani*) என்பவர் ஓர் இந்திய அரசியல்வாதி ஆவார். இவர் திராவிட முன்னேற்றக் கழக  உறுப்பினராவார். மணி 2024 இந்தியப் பொதுத் தேர்தலில் தருமபுரி மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.

## வாழ்க்கைக் குறிப்பு
மணி தருமபுரி பாரதிபுரத்தைச் சேர்ந்தவர். வழக்கறிஞரான இவர் 1987 முதல் திமுக உறுப்பினராக உள்ளார். 2016 முதல் 2019 வரை தருமபுரி மாவட்ட திமுக வழக்கறிஞர் அணி துணை அமைப்பாளராக பொறுப்பு வகித்தார். 2020 முதல் 2022 வரை மாவட்ட பொறுப்புக் குழு உறுப்பினராக இருந்தார். 2023ஆம் ஆண்டு துருமபுரி மேற்கு மாவட்ட துணைச் செயலாளராக இருந்துவருகிறார். 2019 ஆண்டு பாப்பிரெட்டிப்பட்டி சட்டமன்றத் தொகுதி இடைத் தேர்தலில் போட்டியிட்டு தோல்வியுற்றார்.  2024 இந்தியப் பொதுத் தேர்தலில் தருமபுரி மக்களவைத் தொகுதியிலிருந்து மக்களவை உறுப்பினராக தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:18ஆவது மக்களவை உறுப்பினர்கள்
சபர்கந்தா மக்களவைத் தொகுதி

**சபர்கந்தா மக்களவைத் தொகுதி** (*Sabarkantha Lok Sabha constituency*) என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, சபர்கந்தா மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

^ இடைத் தேர்தல்

### பொதுத் தேர்தல் 2024

### 2019

 

## மேற்கோள்கள்

## மேலும் காண்க

* சபர்கந்த மாவட்டம்
* மக்களவை தொகுதிகளின் பட்டியல்

பகுப்பு:சாபர்காண்டா மாவட்டம்
பகுப்பு:குசராத்து மக்களவைத் தொகுதிகள்
போயிங் இசுடார்லைனர்

**போயிங் இசுடார்லைனர்** (*Boeing Starliner*) அல்லது **சிஎசுடி-100** (*CST-100*) என்பது அனைத்துலக விண்வெளி நிலையம், பிற குறைந்த-புவி சுற்றுப்பாதை இடங்களுக்குப் பணியாளர்களைக் கொண்டு செல்வதற்காக வடிவமைக்கப்பட்ட பகுதியளவில் மீண்டும் பயன்படுத்தக்கூடிய விண்கலங்களின் ஒரு வகையாகும். இது நாசாவின் வணிகக் மாந்தத் திட்டத்தின் முன்னணி வாடிக்கையாளரான போயிங் நிறுவனத்தால் தயாரிக்கப்பட்டது. இவ்விண்கலம் பத்துப் பயணங்கள் வரை மீண்டும் பயன்படுத்தக்கூடிய ஒரு மாந்த விண்பெட்டகத்தையும், செலவழிக்கக்கூடிய சேவைத் தொகுதியையும் கொண்டுள்ளது.

விண்பெட்டகம் 15 அடி (4.56 மீ) விட்டம் கொண்டது, அப்பல்லோ கட்டளைத் தொகுதி அல்லது எசுபேசுஎக்சு மாந்த டிராகனை விட சற்றுப் பெரியது, ஆர்ட்டெமிசு ஒராயன் விண்பெட்டகத்தை விட சிறியது. இசுடார்லைனர் ஏழு பேர் கொண்ட ஒரு குழுவை வைத்திருக்க முடியும் அத்துடன் ஏழு மாதங்கள் வரை விண்வெளி நிலையத்தில் தங்கியிருக்க முடியும். இசுடார்லைனர் விண்கலம் அட்லஸ் 5 என்22 இல் புளோரிடாவில் உள்ள கேப் கேனவரல் விண்வெளி ஏவுதள வளாகம் 41-இல் இருந்து ஏவப்பட்டது.

2010 ஆம் ஆண்டு தொடங்கி வணிகரீதியாக மாந்தரை விண்வெளிக்கு அனுப்பும் திட்டத்தில் பல சுற்றுப் போட்டி மேம்பாட்டு ஒப்பந்தங்களுக்குப் பிறகு, இசுபேசுஎக்சு க்ரூ டிராகனுடன் இணைந்து இசுடார்லைனரை நாசா தேர்ந்தெடுத்தது. 2017 ஆம் ஆண்டு முதலாவது மாந்த சோதனைப் பறப்பு நடத்தத் திட்டமிடப்பட்டது.

இருப்பினும், முதல் ஆளில்லா சுற்றுப்பாதை பறப்புச் சோதனை 2019 திசம்பர் 20 வரை நடைபெறவில்லை, மேலும் இது ஒரு பகுதித் தோல்வியாகக் கருதப்பட்டது. மேலும் பல தாமதங்களுக்குப் பிறகு, 2024 சூன் 5 அன்று மனிதப் பறப்புச் சோதனை வெற்றிகரமாகத் தொடங்கப்பட்டது. 

பல தாமதங்கள் காரணமாக, போயிங் நிறுவனம் இத்திட்டத்தில் $1.5 பில்லியனுக்கும் அதிகமாக இழந்துள்ளது. இவ்விழப்பு நாசாவின் ஆய்வுக்கு உட்பட்டது, இந்த ஆய்வின்படி விண்கலத்திற்கான ஒரு இருக்கைக்கான செலவு $90 மில்லியன் என மதிப்பிட்டுள்ளது, இது க்ரூ டிராகனின் $55 மில்லியனை விட 60% அதிகமாகும்.

## குறிப்புகள்

## மேற்கோள்கள்

## வெளி இணைப்புகள்
*  Starliner at Boeing.com
*  by Boeing (2010)
*  by Boeing (2014)
* Reporter's Starliner Notebook
* Astronaut Doug Hines enters the Boeing Starliner for the first time during OFT-2

பகுப்பு:அமெரிக்க விண்வெளித் திட்டங்கள்
காசிரங்கா மக்களவைத் தொகுதி

**காசிரங்கா மக்களவை தொகுதி** (*Kaziranga Lok Sabha constituency*) என்பது இந்தியாவின் வடகிழக்கு மாநிலமான அசாமில் உள்ள 14 மக்களவைத் தொகுதிகளில் ஒன்றாகும்.

## சட்டமன்றப் பிரிவுகள்
காசிரங்கா மக்களவைத் தொகுதி பின்வரும் சட்டமன்றப் பிரிவுகளைக் கொண்டுள்ளது.

## நாடாளுமன்ற உறுப்பினர்கள்

## தேர்தல் முடிவுகள்
### 2024

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

பகுப்பு:அசாம் மக்களவைத் தொகுதிகள்
கோலாகங்சார் மக்களவைத் தொகுதி

**கோலாகங்சார் மக்களவைத் தொகுதி** (மலாய்: *Kawasan Persekutuan Kuala Kangsar*; ஆங்கிலம்: *Kuala Kangsar Federal Constituency*; சீனம்: 瓜拉江沙 联邦选) என்பது மலேசியா, பேராக், கோலாகங்சார் மாவட்டத்தில் (*Kuala Kangsar District*) அமைந்துள்ள ஒரு மக்களவைத் தொகுதி (**P067**) ஆகும்.

கோலாகங்சார் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து கோலாகங்சார் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## கோலாகங்சார்

கோலாகங்சார் நகரம் என்பது பேராக் மாநிலத்தின் அரச நகரம் ஆகும். முதன்முதலில் இந்த நகரம் கங்சார் ஆற்றுக் கரையோரம் உருவாக்கப் பட்டது. கங்சார் ஆறு பேராக் ஆற்றுடன் கலக்கிறது. 

கோலாகங்சார் நகரத்தில் ஆண்டு முழுவதும்ம் மழை பெய்யும். பருவமழைக் காலங்களில் ஆறுகளில் வெள்ளம் பெருக்கெடுத்து ஓடும். 1926-ஆம் ஆண்டு கடும் வெள்ளம் ஏற்பட்டது. அதனால் கோலாகங்சார் நகரமே வெள்ளத்தில் மூழ்கியது.

### எச். என். ரிட்லி

18-ஆம் நூற்றாண்டில் இருந்து பேராக் சுல்தான்கள் இந்த நகரில் தங்கி தான் ஆட்சி செய்து வந்தனர். பிரித்தானியர் பேராக் மாநிலத்தை நிர்வாகம் செய்யும் போது கூட கோலாகங்சார் நகரம் தான் அவர்களின் நிர்வாகத் தளமாக விளங்கியது.

கோலாகங்சார் நகரத்தில் தான் மலேசியாவின் முதல் ரப்பர் மரக் கன்று நடப்பட்டது. பிரித்தானிய தாவரவியலாளர் எச். என். ரிட்லி என்பவர் முதல் ரப்பர் கன்றை நட்டார்.

## கோலாகங்சார் மக்களவைத் தொகுதி

## கோலாகங்சார் மக்களவைத் தேர்தல் முடிவுகள் 2022

## கோலாகங்சார் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* கோலாகங்சார்
* பத்து காஜா
* மெங்லெம்பு
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
அபய் நாராயண்

**அபய் நாராயண்** (*Abhay Narayan*) ஒரு இந்திய அரசியல்வாதியும் இந்தியாவின் உத்தரபிரதேசத்தின் 16-ஆவது சட்டமன்ற உறுப்பினரும் ஆவார். இவர் உத்தரபிரதேசத்தின் சாக்ரி தொகுதியை பிரதிநிதித்துவப்படுத்துகிறார். இவர் சமாஜ்வாதி கட்சி உறுப்பினராக உள்ளார்.

## தொடக்க கால வாழ்க்கை மற்றும் கல்வி
அபய் நாராயண் உத்தரப்பிரதேசத்தின் ஆசம்கரில் பிறந்தார். இவர் இளங்கலைப் பட்டம் பெற்றவர் .

## அரசியல் வாழ்க்கை
அபய் நாராயண் ஒரு முறை சட்டமன்ற உறுப்பினராக இருந்துள்ளார். இவர் சாக்ரி தொகுதியை பிரதிநிதித்துவப்படுத்துகிறார். இவர் சமாஜ்வாதி கட்சி உறுப்பினராக உள்ளார்.

## வகித்த பதவிகள்

## மேலும் காண்க

*
* இந்திய அரசியல்
* உத்தரப்பிரதேச சட்டப்பேரவை

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
சம்பாஜி ராஜே

**சம்பாஜிராஜே சத்ரபதி** (Sambhaji Raje) (பிறப்பு: 11 பிப்ரவரி 1971) ஒரு இந்திய அரசியல்வாதி ஆவார், இவர் இந்திய நாடாளுமன்றத்தின் மேலவை உறுப்பினராகப் பணியாற்றினார். மராட்டிய மன்னர் சத்ரபதி சிவாஜி மகாராஜின் 13 வது நேரடி வம்சாவளியும், கோலாப்பூரின் ராஜரிஷி சத்ரபதி சாகூவின் கொள்ளுப் பேரனும் ராஜ்கோட்டில் உள்ள ராஜ்குமார் கல்லூரியில் ஒரு நூற்றாண்டு இடைவெளியில் கல்வி பயின்றதால் இவர் கோலாப்பூர் அரச குடும்பத்தின் வாரிசு ஆவார்.

இவர் மென்மையாகப் பேசும் குணமுடையவர். இவர் இடஒதுக்கீட்டிற்கான மராட்டியப் போராட்டத்தின் முகமாக இருந்தார் 2011-19. தற்போது இவர் ஒரு சுயேச்சை அரசியல்வாதி ஆவார்.

11 சூன் 2016 அன்று, இவர் அப்போதைய இந்திய குடியரசுத் தலைவர் பிரணாப் முகர்ஜியால் மாநிலங்களவைக்குப் பரிந்துரைக்கப்பட்டார்.

12 மே 2022 அன்று, இவர் ஒரு சமூக அமைப்பான சுவராஜ்ய சங்கதனை நிறுவினார்.

## தனிப்பட்ட வாழ்க்கை
இவர் சன்யோகிதா ராஜே போஸ்லேவை மணந்தார்.

## மேற்கோள்கள்

பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மாநிலங்களவை நியமன உறுப்பினர்கள்
பகுப்பு:1971 பிறப்புகள்
பகுப்பு:வாழும் மக்கள்
அம்முவாகிய நான்

***அம்முவாகிய நான்*** ( *Ammuvagiya Naan* ) என்பது 2007 ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். இது பத்மமகன் இயக்கத்தில் ஆர். பார்த்திபன் மற்றும் பாரதி நடித்திருந்தனர். படத்திற்கு  சபேஷ் முரளி இசையமைத்துள்ளனர். இப்படம் செப்டம்பர் 2007 இல் வெளியாகி வெற்றி பெற்றது.

## கதைச் சுருக்கம்
பாலியல் தொழிலாளியின் வீட்டில் வளர்க்கப்படும் அனாதையான அம்முவை ( பாரதி ) சுற்றியே படம் சுழல்கிறது. அத்தகைய சூழ்நிலையில் வளர்ந்த அவள், உலகின் பழமையான தொழிலின் மீது மோகத்தை வளர்த்துக் கொள்கிறாள். கௌரிசங்கர் ( ஆர். பார்த்திபன் ) என்ற எழுத்தாளனை அவள் சந்திக்கிறாள். அவர் ஒரு  பாலியல் தொழிலாளியின் வாழ்க்கையைப் பற்றிய ஒரு புதினத்தை எழுத அவளது இடத்திற்கு வருகிறான். அவளுடைய குழந்தைத்தனமான அப்பாவித்தனம் கௌரிசங்கரால் ஈர்க்கப்பட்டு அவளை திருமணம் செய்து கொள்ள முடிவு செய்கிறான். கௌரிசங்கரின் அன்பும் அக்கறையும் அம்முவிடம் மாற்றத்தைக் கொண்டுவருகிறது. குடும்பத்தின் மதிப்பையும் ஒற்றுமையின் பிணைப்பையும் அவள் புரிந்துகொள்கிறாள். கௌரிசங்கர் தனது *அம்முவாகிய நான்* என்றா புதினத்தை முடித்து, அதற்கு தேசிய விருதை எதிர்பார்க்கிறான். ஒரு இலக்கிய சங்கத்தின் தலைவர் ( மகாதேவன் ) வடிவில் விதி ஒரு கொடூரமான செயலைச் செய்கிறது. *அமுவாகிய நானுக்கு* தேசிய விருதை உறுதி செய்வதற்காக அம்முவிடம் ஒரு இரவு தங்குவதற்கு பேரம் பேசுகிறான். இறுதியில், அம்மு இலக்கியச் சங்கத்தின் தலைவரைக் கொன்றுவிடுகிறாள்.

## நடிகர்கள்

* கௌரிசங்கராக ஆர்.பார்த்திபன்
* அம்முவாக பாரதி
* இலக்கியக் கழகத் தலைவர் நாதனாக மகாதேவன்
* ராணியாக சாரி
* மல்லியாக இராகசுதா
* மோகனாக தென்னவன்
* ரகுவாக அபிசேக் சங்கர்
* கௌரிசங்கரின் சகோதரியாக சாந்தி வில்லியம்ஸ்
* சிறப்புத் தோற்றத்தில் சுஜா வருணீ

படத்திற்கு சபேஷ்-முரளி இசையமைத்துள்ளனர்.

## மேற்கோள்கள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:2007 தமிழ்த் திரைப்படங்கள்
செருமேனியம்(IV) அயோடைடு

**செருமேனியம்(IV) அயோடைடு** 

**செருமேனியம்(IV) அயோடைடு** (*Germanium(IV) iodide*) என்பது GeI4 என்ற  மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு

செருமேனியமும் அயோடினும் சேர்ந்து இச்சேர்மம் உருவாகிறது. அல்லது செருமேனியம் ஈராக்சைடுடன் 57 சதவீத ஐதரயோடிக் அமிலத்தைச் சேர்த்து வினைபுரியச் செய்தாலும் செருமேனியம்(IV) அயோடைடு உருவாகும்.

: GeO2 + 4 HI -> GeI4 + 2 H2O

## வேதிப் பண்புகள்
செருமேனியம்(IV) அயோடைடு  250 ° செல்சியசு வெப்பநிலையில்  டெட்ரா ஆல்க்கைல் வெள்ளீயத்துடன் வினைபுரிந்து R2SnI2 மற்றும் R2GeI2 (R= Et, Bu, Ph) ஆகியவற்றை உருவாக்குகிறது. உயர் வெப்பநிலையில் செருமேனியம் மற்றும் கந்தகத்துடன் வினைபுரிந்து சிவப்பு நிற GeSI2 மற்றும் ஆரஞ்சு நிற Ge2S3I2 சேர்மத்தை உருவாக்குகிறது. 130 பாகை செல்சியசு வெப்பநிலையில் அயனி திரவத்தில் ஈரிரும்பு நோனாகார்பனைலுடன் வினைபுரிந்து Ge12[Fe(CO)3]8I4 என்ற சேர்மத்தைக் கொடுக்கிறது.

:12GeI4 + 15Fe2(CO)9 -> Ge12[Fe(CO)3]8I4 + 22 FeI2 + 111CO↑

## இயற்பியல் பண்புகள்
செருமேனியம்(IV) அயோடைடு  ஆரஞ்சு-சிவப்பு நிறத்திலுள்ள ஒரு படிகத் திடப்பொருளாகும். இது தண்ணீரால் நீராற்பகுப்பு செய்யப்படுகிறது. கார்பன் டைசல்பைடு மற்றும் பென்சீனில் நன்றாக கரையக்கூடியதாகும். ஆனால் கார்பன் டெட்ராகுளோரைடு மற்றும் குளோரோஃபார்மில் குறைவாகக் கரைகிறது. உருகுநிலைக்கு மேலான வெப்பநிலையில் செருமேனியம்(II) அயோடைடு மற்றும் அயோடினாகச் சிதையத் தொடங்குகிறது. செருமேனியம்(IV) அயோடைடு இடக்குழு Pa3 (எண். 205), அணிக்கோவை  அளவுரு a = 11.89 Å என்ற அளவுகளுடன் கனசதுரப் படிக அமைப்பில் படிகமாக்குகிறது.  படிக அமைப்பு நான்முகி GeI4 மூலக்கூறுகளைக் கொண்டுள்ளது.

## மேற்கோள்கள்

பகுப்பு:செருமேனியம்(IV) சேர்மங்கள்
பகுப்பு:அயோடைடுகள்
சரப்சீத் சிங் கல்சா

**சரப்ஜீத் சிங் கல்சா** (*Sarabjeet Singh Khalsa*) என்பவர் இந்தியாவின், பஞ்சாப் மாநிலத்தைச் சேர்ந்த ஓர் இந்திய அரசியல்வாதி ஆவார். இவர்  2024 முதல் பரித்கோட் மக்களவைத் தொகுதிக்கான பாராளுமன்ற உறுப்பினராக பணியாற்றி வருகிறார்.

## தனிப்பட்ட வாழ்க்கை
கல்சா, முன்னாள் இந்தியப் பிரதமரின் இந்திரா காந்தியின் மெய்க்காப்பாளரும், இந்திரா காந்தியைக் கொன்ற கொலையாளிகளில் ஒருவரான பியாந்த் சிங்  மற்றும் ரோபார் தொகுதியின் முன்னாள் மக்களவை உறுப்பினர் பிபி பிமல் கவுர் ஆகியோரின் மகனாவார்.

இவரது தாத்தா பாபா சுச்சா சிங்கும் பதிண்டா மக்களவைத் தொகுதியில் இருந்து உறுப்பினராக தேர்தெடுக்கபட்டவார்.

## அரசியல் வாழ்க்கை
கல்சா, 2004 மக்களவைத் தேர்தலில் பதிண்டா தொகுதியில் போட்டியிட்டு 1,13,490 வாக்குகள் பெற்றார். 2007ஆம் ஆண்டு பஞ்சாப் சட்டமன்றத் தேர்தலில் பர்னாலா மாவட்டத்தில் உள்ள படவுர் தொகுதியில் போட்டியிட்டு 15,702 வாக்குகள் மட்டுமே பெற்றார். 2009 மற்றும் 2014ஆம் ஆண்டுகளில் இவர் மீண்டும் முறையே பதிண்டா மற்றும் பதேகர் சாகிப் தொகுதிகளில் போட்டியிட்டு தோல்வியடைந்தார்.

கல்சா, 2024 பொதுத் தேர்தலில்  சுயேச்சை வேட்பாளராக பரித்கோட்டில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். பதிவான மொத்த வாக்குகளில் 29.38 விழுக்காட்டு வாக்குகளை அதாவது 2,98,062 வாக்குகள் பெற்று பஞ்சாப் முதல்வரின் நெருங்கிய நண்பரான பஞ்சாபி நடிகர் கரம்ஜித் அன்மோலை தோற்கடித்து வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பஞ்சாபி மக்கள்
பகுப்பு:இந்திய அரசியல்வாதிகள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:இந்திய சுயேட்சை அரசியல்வாதிகள்
பகுப்பு:18ஆவது மக்களவை உறுப்பினர்கள்
ஆசாத் சமாஜ் கட்சி (கன்சிராம்)

**ஆசாத் சமாஜ் கட்சி (கன்சிராம்)**(*Azad Samaj Party-Kanshi Ram*)என்பது இந்தியாவின் உத்தரப்பிரதேச மாநிலத்தில் பதிவுசெய்யப்பட்ட அங்கீகரிக்கப்படாத இந்திய அரசியல் கட்சி. இது சந்திரசேகர் ஆசாத் என்பவரால் நிறுவப்பட்டது.

## வரலாறு
சந்திர சேகர் ஆசாத் 2020 மார்ச் 15 அன்று ஆசாத் சமாஜ் கட்சி என்ற தனது புதிய அரசியல் கட்சியை உருவாக்குவதாக அதிகாரப்பூர்வமாக அறிவித்தார். சமாஜ்வாதி கட்சி, பாரதிய ஜனதா கட்சி, இந்திய தேசிய காங்கிரசு மற்றும் இராஷ்டிரிய லோக் தளம் ஆகிய கட்சிகளைச் சேர்ந்த மொத்தம் 98 முன்னாள் தலைவர்கள் புதிதாகத் தொடங்கப்பட்ட கட்சியில் சேர்ந்தனர்.

அக்டோபர் 27 அன்று, ஆசாத் சமாஜ் கட்சி 2023 இராசத்தான் சட்டமன்றத் தேர்தலில் இராச்டிரிய லோக்தாந்த்ரிக் கட்சியுடன் கூட்டணி அமைத்தது.

## மேலும் காண்க
* இந்தியாவில் உள்ள அரசியல் கட்சிகளின் பட்டியல்
* இந்திய தேசிய காங்கிரஸிலிருந்து பிரிந்த கட்சிகளின் பட்டியல்
* சமாஜ்வாதி கட்சி

## மேற்கோள்கள்

## வெளி இணைப்புகள்

பகுப்பு:உத்தரப் பிரதேச அரசியல் கட்சிகள்
புருவாஸ் மக்களவைத் தொகுதி

**புருவாஸ் மக்களவைத் தொகுதி** (மலாய்: *Kawasan Persekutuan Beruas*; ஆங்கிலம்: *Beruas Federal Constituency*; சீனம்: 瓜拉江沙 联邦选) என்பது மலேசியா, பேராக், மஞ்சோங் மாவட்டத்தில் (*Manjung District*) அமைந்துள்ள ஒரு மக்களவைத் தொகுதி (**P068**) ஆகும்.

புருவாஸ் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து புருவாஸ் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## புருவாஸ்

புருவாஸ் நகரம் பேராக் மாநிலத்தில், மஞ்சோங் மாவட்டத்தில் உள்ள ஒரு நகரம். ஈப்போ மாநகரத்தில் இருந்து 73 கி.மீ. தொலைவில் உள்ளது. 

முன்பு காலத்தில் தமிழர்கள் இந்த நகரைப் புருவாஸ் என்று அழைத்தார்கள். மலேசியா சுதந்திரம் அடைந்த பின்னர் *புருவாஸ்* எனும் சொல்லுக்கு மாறாகப் *பெருவாஸ்* எனும் சொல் பரவலாகப் பயன்படுத்தப் படுகிறது.

### புருவாஸ் அருங்காட்சியகம்

புருவாஸ் நகரம் மலேசிய வரலாற்றில் மிகப் பழைமை வாய்ந்த நகரங்களில் ஒன்றாகும். இங்கு வாழ்ந்த கிராமவாசிகளும் வரலாற்று ஆராய்ச்சியாளர்களும் கங்கா நகரம் தொடர்பான பல அரிய கலைப் பொருட்களைக் கண்டுபிடித்து உள்ளனர்.

இந்த நகரில் 5-ஆம்; 6-ஆம் நூற்றாண்டுகளுக்கு முந்தைய கலைப்பொருட்கள் கண்டுபிடிக்கப்பட்டு உள்ளன. அவற்றில் பல பொருட்கள் புருவாஸ் அருங்காட்சியகத்தில் காட்சிக்கு வைக்கப்பட்டு உள்ளன.

## புருவாஸ் மக்களவைத் தொகுதி

## புருவாஸ் மக்களவைத் தேர்தல் முடிவுகள் 2022

## புருவாஸ் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* புருவாஸ்
* பத்து காஜா
* மெங்லெம்பு
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
கடற்கொள்ளையர்களின் பொற்காலம்

**கடற்கொள்ளையர்களின் பொற்காலம்** (*Golden Age of Piracy*) என்பது 1650கள் முதல் 1730கள் வரையிலான காலகட்டத்திற்கான ஒரு பொதுவான பெயராகும், இக்காலப்பகுதியில் வடக்கு அத்திலாந்திக்கு, இந்தியப் பெருங்கடல்களின் வரலாற்றில் கடல் கொள்ளைகள் குறிப்பிடத்தக்க காரணியாக இருந்தன.

கடற்கொள்ளையர்களின் வரலாறுகள் பெரும்பாலும் கடற்கொள்ளையரின் பொற்காலத்தை மூன்று காலகட்டங்களாகப் பிரிக்கின்றனஃ
* புக்கனீர்களின் காலம் (ஏறத்தாழ 1650 முதல் 1680 வரை): ஜமேக்கா, டோர்ட்டுகா (எயிட்டியில்) ஆகியவற்றைத் தளமாகக் கொண்ட ஆங்கிலோ-பிரான்சியக் கடற்படையினரால் எசுப்பானியக் குடியேற்ற நாடுகளைத் தாக்கி, கரிபியன், மற்றும் கிழக்கு பசிபிக், மேற்கு பசிபிக் பகுதிகளில் கடல்-வழிப் பயணத்தை மேற்கொள்வதன் மூலம் வணிகம் செய்யும் காலம்.
* கடற்கொள்ளையர் சுற்று (1690கள்): இந்தியப் பெருங்கடல், செங்கடல் பகுதிகளில் நிலைகொண்டுள்ள் கிழக்கிந்திய நிறுவன இலக்குகளைக் கொள்ளையடிப்பதற்காக அமெரிக்காக்களில் இருந்து நீண்ட தூரப் பயணங்களுடன் தொடர்புடைய காலம்.
* எசுப்பானிய மரபுரிமைக்குப் பிந்தைய காலம் (1715 முதல் 1726 வரை), எசுப்பானிய மரபுரிமைப் போரின் முடிவில் ஆங்கிலேய மாலுமிகளும் தனியார் தொழிலாளிகளும் போதிய பணிகள் இன்றி, கரிபியன், இந்தியப் பெருங்கடல், வட அமெரிக்கக் கிழக்குக் கடற்பரப்பிலும், மேகு ஆப்பிரிக்கக் கடற்பரப்பிலும் பெருமளவில் கடற்கொள்ளையர்களாக மாறிய காலம்.

பொற்காலத்தின் குறுகிய வரையறைகள் சில சமயங்களில் முதல் அல்லது இரண்டாவது காலகட்டங்களைத் தவிர்த்துவிடுகின்றன, ஆனால் பெரும்பாலானவை மூன்றில் ஒரு பகுதியையாவது உள்ளடக்கியிருக்கும். பிரபலமான பண்பாட்டில் சித்தரிக்கப்பட்டுள்ள கடற்கொள்ளையர்களின் நவீன கருத்தாக்கம், துல்லியமாக இல்லாவிட்டாலும்,  பெரும்பாலும் கடற்கொள்ளையின் பொற்காலத்திலிருந்து பெறப்பட்டது.

பொற்காலத்தின் போது கடற்கொள்ளையர்களுக்கு பங்களித்த காரணிகளில் பரந்த கடல் பகுதிகளில் ஐரோப்பாவுக்கு அனுப்பப்பட்ட மதிப்புமிக்க சரக்குகளின் அளவு அதிகரிப்பு, சில பிராந்தியங்களில் ஐரோப்பியக் கடற்படைகள் குறைக்கப்பட்டமை, பல மாலுமிகள் ஐரோப்பியப் கடற்படைகளில் பெற்ற பயிற்சி மற்றும் அனுபவம் (குறிப்பாகப் பிரித்தானிய அரச கடற்படை) மற்றும் ஐரோப்பிய வெளிநாட்டுக் குடியேற்றங்களில் ஊழல் மற்றும் பயனற்ற அரசாங்கம் ஆகியவை அடங்கும். அக்காலப் பகுதியில் குடியேற்றவாதிகள் தொடர்ந்து கடற்கொள்ளையர்களுடன் சண்டையிட்டனர், அத்துடன் பல குறிப்பிடத்தக்க போர்களிலும் பிற தொடர்புடைய நிகழ்வுகளிலும் ஈடுபட்டனர்.

## மேற்கோள்கள்

## வெளி இணைப்புகள்
* 
* 
* 
* 

பொற்காலம்
பகுப்பு:18-ஆம் நூற்றாண்டு
பகுப்பு:17-ஆம் நூற்றாண்டு
பகுப்பு:கரிபியன்
பகுப்பு:வரலாற்றுக் காலப்பகுதிகள்
பகுப்பு:அத்திலாந்திக்குப் பெருங்கடல்
பகுப்பு:அமைதிப் பெருங்கடல்
பகுப்பு:இந்தியப் பெருங்கடல்
ராபர்ட் புரூஸ்

**செ. இராபர்ட் புரூசு** (*C. Robert Bruce*) கன்னியாகுமரி மாவட்டம் காட்டத்துறையை சேர்ந்த அரசியல்வாதி. புரூசு முதுகலைப் பட்டமும், சட்டத்தில் இளங்கலைப் பட்டமும் பெற்றுள்ளார். கன்னியாகுமரி மாவட்டம் குளச்சலில் வசிக்கும் புரூசு, திருநெல்வேலி தொகுதியில் இந்திய தேசிய காங்கிரசு சார்பில் 2024 இந்தியப் பொதுத் தேர்தலில் போட்டியிட்டு, 1,65,620 வாக்குகள் வித்தியாசத்தில் 18 ஆவது மக்களவை உறுப்பினராகத் தேர்ந்தெடுக்கப்பட்டுள்ளார். இவர் ஒரு வழக்கறிஞர்.

## அரசியல் வாழ்க்கை
ராபர்ட் புரூஸ், 2015ஆம் ஆண்டு கன்னியாகுமரி கிழக்கு மாவட்ட காங்கிரசு கட்சியின் மாவட்டத் தலைவராக பொறுப்பு வகித்தவர்.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:18ஆவது மக்களவை உறுப்பினர்கள்
அருண் பாரதி

**அருண் பாரதி** (*Arun Bharti*) ஓர் இந்திய அரசியல்வாதி ஆவார். இவர் ஜமுய் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டுள்ளார். இவர் லோக் ஜனசக்தி கட்சி (ராம் விலாஸ் கட்சி) உறுப்பினராக உள்ளார்.

ஹாஜீப்பூர் மக்களவைத் தொகுதியின் நாடாளுமன்ற உறுப்பினரும் முன்னாள் நாடாளுமன்ற உறுப்பினர் இராம் விலாசு பாசுவானின் மருமகனுமான சிராக் பாசுவானின் மைத்துனர் ஆவார்.

## இளமை
பொகாரோ இரும்பு நகரில் வணிகப் பார்வையாளராகப் பணியாற்றிய ராம் யாஷ் ராம் மற்றும் பாட்னாவின் ஹாஜிபூரில் பீகார் அரசாங்கத்தின் முன்னாள் அமைச்சரான மருத்துவர் ஜோதி ஆகியோரின் மகனாவார், அருண் பாரதி.

தில்லி பல்கலைக்கழகத்தின் சிறீராம் வணிகக் கல்லூரியில் வணிகத்தில் இளங்கலைப் பட்டம் பெற்ற பின்னர் 2004ஆம் ஆண்டில் இசுக்காட்லாந்தில் உள்ள இசுட்ராத்க்ளைட் வணிகப் பள்ளி பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.

## தனிப்பட்ட வாழ்க்கை
இராம் விலாசு பாசுவான் மற்றும் ரீனா பாசுவான் ஆகியோரின் மகளான நிஷா பாரதியை பாரதி மணந்தார்.

## மேலும் காண்க

* ஜமுய் மக்களவைத் தொகுதி
* லோக் ஜனசக்தி கட்சி (ராம் விலாஸ்)

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
தங்கெல்லா உதய் சிறீனிவாசு

**தங்கெல்லா உதய் சிறீனிவாசு** (*Tangella Uday Srinivas*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் ஜனசேனா கட்சி உறுப்பினர் ஆவார். சிறீனிவாசு 2024ஆம் ஆண்டு நடைபெற்ற இந்தியப் பொதுத்தேர்தலில் காக்கிநாடா மக்களவைத் தொகுதியிலிருந்து மக்களவைக்கு உறுப்பினராகத் தேர்ந்தெடுக்கப்பட்டார்.

## மேலும் காண்க

* பதினெட்டாவது மக்களவை உறுப்பினர்கள்

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:ஜனசேனா கட்சி அரசியல்வாதிகள்
தே. மலையரசன்

**தே. மலையரசன்** (*Malaiyarasan D*) ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் திராவிட முன்னேற்றக் கழகத்தின் உறுப்பினர் ஆவார். மலையரசன் 2024ஆம் ஆண்டு நடைபெற்ற இந்தியப் பொதுத் தேர்தலில் திமுக வேட்பாளராக கள்ளக்குறிச்சி மக்களவைத் தொகுதியில் போட்டியிட்டு மக்களவைக்கு உறுப்பினராகத் தேர்ந்தெடுக்கப்பட்டார். மலையரசன் சிதம்பரம் அண்ணாமலைப் பல்கலைக்கழகத்தில் முதுகலை வணிகவியல் பட்டம் பெற்றுள்ளார்.

கள்ளக்குறிச்சி மாவட்டம் தியாகதுருகத்தைச் சேர்ந்த இவர் ஒரு வணிகராவார். தியாகதுருகம் திமுக பேரூர் கழக செயலாளராக இருந்தார். 2006-ஆம் ஆண்டு கிளைக்கழக செயலாளராக கட்சிப் பணியைத் தொடங்கிய இவர் ஒன்றியத் துணைச் செயலாளராகவும், மாவட்ட பிரதிநிதி மற்றும் மாவட்ட பொறுப்புக் குழு உறுப்பினர் என கட்சிப் பணியாற்றியுள்ளார். சிறுநாகலூர் மற்றும் பொறையூர் ஊராட்சிகளில் ஊராட்சி மன்றத் தலைவராகச் செயல்பட்டுள்ளார். இவரது மனைவியின் பெயர் சாந்தி மலையரசன். இவர்களுக்கு 3 மகள்கள் உள்ளனர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:18ஆவது மக்களவை உறுப்பினர்கள்
யூரோப்பியம்(III) ஆக்சலேட்டு

**யூரோப்பியம்(III) ஆக்சலேட்டு** 

**யூரோப்பியம்(III) ஆக்சலேட்டு** (*Europium(III) oxalate*) என்பது Eu2(C2O4)3  என்ற  மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் ஆக்சாலிக் அமிலமும் வினைபுரிவதால் இச்சேர்மம் உருவாகிறது. பத்துநீரேற்று , அறுநீரேற்று மற்றும் நான்குநீரேற்று  உள்ளிட்ட பல்வேறு நீரேற்றுகள் அறியப்படுகின்றன.  யூரோபியம்(II) ஆக்சலேட் என்றும் அறியப்படுகிறது. யூரோப்பியம்(II) ஆக்சலேட்டும் இருப்பதாக அறியப்படுகிறது.

## தயாரிப்பு
Eu3+ நேர்மின் அயனியுடன் சூடான கரைசலில் அதிகப்படியான ஆக்சலேட்டு சேர்க்கப்பட்டால்  Eu2(C2O4)3 ⋅ 10H2O வீழ்படிவாக கிடைக்கிறது, இது ஓர் ஈரமுலர்த்தியில் உலர்த்தப்படுகிறது.

## பண்புகள்
யூரோப்பியம்(III) ஆக்சலேட்டை சுண்ணாம்புக் காளவாயில் இட்டு சூடேற்றினால் யூரோபியம்(III) ஆக்சைடை சேர்மத்தை தயாரிக்கலாம்.

யூரோப்பியம்(III) ஆக்சலேட்டு பத்துநீரேற்று 200 பாகை செல்சியசு வெப்பநிலைக்கு கீழான வெப்பநிலையில் நீர்நீக்கமடைகிறது.:

 Eu2(C2O4)3*10H2O -> Eu2(C2O4)3*6H2O -> Eu2(C2O4)3*4H2O -> Eu2(C2O4)3 

இந்த சேர்மத்தின் சிதைவு இரண்டு நிலைகளில் நடைபெறுகிறது. முதலாவது 350 °செல்சியசு வெப்பநிலையிலும்  இரண்டாவது சுமார் 620 °செல்சியசு வெப்பநிலையிலும் நிகழ்கின்றன.

: Eu2(C2O4)3 -> Eu2[CO3]3 + 3 CO -> Eu2O3 + 3 CO2 + 3 CO 

மௌசுபௌர் அலைமாலையில் Eu2(C2O4)3 · 10H2O ஆனது EuF3 சேற்மத்தைக்  குறிக்கும் வகையில் 2,38 மிமீ/வி வரி அகலத்துடன் +0,26 மிமீ/வி மாற்றிய மாற்றத்தைக் காட்டுகிறது. Eu2(C2O4)3 சேர்மத்தின்  மின்னிருமுனையித் திருப்புத்திறன்  வெப்பநிலை 166±15 கெல்வின் ஆகும்.

## கட்டமைப்பு
யூரோப்பியம்(III) ஆக்சலேட்டு பத்து நீரேற்று P21/c (எண். 14) என்ற இடக்குழுவில்  குழுவில் a = 1098, b = 961, c = 1004 pm மற்றும் β = 114.2° என்ற அளவுருக்களுடன் ஓர் அலகு செல்லுக்கு நான்கு வாய்பாட்டு அலகுகளுடன் ஒற்றைச் சரிவச்சு படிகத் திட்டத்தில் படிகமாகிறது.

## பயன்
நானோ துகள்கள் 393 நானோமீட்டர் ஒளி மூலத்தால் கிளர்த்தப்படும் போது ஒரு வரி உமிழ்வைக் காட்டுகின்றன, 592 நானோமீட்டரில் 5D0→7F1 மாற்றமும் 616 நானோமீட்டரில் 5D0→7F2 மாற்றமும் காணப்படுகிறது. வெள்ளை ஒளி உமிழ் இருமுனையங்களில் ஒளிர் பொருளாக இதை பயன்படுத்தலாம்.

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:ஆக்சலேட்டுகள்
ஜெனி தாகோர்

**ஜெனிபன் நாகாஜிபாய் தாகோர்** (*Geniben Nagajibhai Thakor*) என்பவர் ஒரு இந்திய அரசியல்வாதி ஆவார். மேலும் இவர் வாவ் சட்டமன்றத் தொகுதியிலிருந்து  குசராத் சட்டமன்ற உறுப்பினராக தேர்ந்தெடுக்கபட்டவர் ஆவார். இவர்  2017 குஜராத் சட்டப்பேரவைத் தேர்தலில்  இந்திய தேசிய காங்கிரசு கட்சி சார்பில் போட்டியிட்டு பாரதிய ஜனதா கட்சியின் சங்கர் சவுத்ரியை எதிர்த்து வெற்றிபெற்றார். இவர் 2024 இந்திய மக்களவைத் தேர்தலில் பனசுகந்தா மக்களவைத் தொகுதியில் போட்டியிட்டு  வெற்றி பெற்றார். 2024 பொதுத் தேர்தலில் குசராத்தில் இருந்து தேர்ந்தெடுக்கப்பட்ட ஒரே காங்கிரசு வேட்பாளர் இவராவார்.

## அரசியல் வாழ்க்கை
தாக்கோர்  2012 குஜராத் சட்டமன்றத் தேர்தல் வாவ் தொகுதியிலிருந்து போட்டியிட்டார் ஆனால் தோல்வியடைந்தார்.  2017 குஜராத் சட்டப்பேரவைத் தேர்தலில் மீண்டும் வாவ் தொகுதியில் போட்டியிட்டு 6655 வாக்குகள் வித்தியாசத்தில் வெற்றி பெற்றார். ஊடக ஆதாரங்களின்படி அல்பேஷ் தாக்கூரின் நெருங்கிய உதவியாளராக இவர் கருதப்படுகிறார். இவர் 2022 குஜராத் சட்டப்பேரவைத் தேர்தலில் மீண்டும் வாவ் தொகுதியில் இருந்து மீண்டும் தேர்ந்தெடுக்கப்பட்டார்.

## சர்ச்சைகள்
2019 ஆம் ஆண்டில், சமூகத்தின் திருமணமாகாத பெண்கள் செல்பேசிகளைப் பயன்படுத்துவதைத் தடைசெய்யும் தாக்கூர் சமூகத்தின் முடிவை ஜெனி தாக்கோர் ஆதரித்தார். சிறுமிகள் செல்பேசிகளை பயன்படுத்துவதை தடை செய்யும் நடவடிக்கையில் எந்த தவறும் இல்லை என்றும், "தொழில்நுட்பத்திலிருந்து விலகி, இருந்து படிப்பில் அதிக நேரம் செலவிட வேண்டும்" என்றும் தாக்கோர் கூறினார். முன்னதாக, 2018 ஆம் ஆண்டில், பாலியல் பலாத்கார குற்றம் சாட்டப்பட்டவர்களை போலீசாரிடம் ஒப்படைப்பதற்கு பதிலாக அவர்களை எரிக்கவேண்டும் என இவர் மக்களைத் தூண்டினார். பின்னர், இவர் 'பெண்களை அமைதிப்படுத்த முயற்சிப்பதாக'  தெளிவுபடுத்தினார்.

2023 ஆம் ஆண்டில், காங்கிரஸ் ச.ம.உ. வாக இருந்தபோது, ஜெனிபன் தாகோர், பாஜக ச. ம. உ. வான ஃபதேசின் சவுகானுடன் சேர்ந்து, வயது வந்த பிள்ளைகள் தங்கள் இணையைத் தேர்ந்தெடுத்து திருமணம் செய்யும்போது பெற்றோரின் கையொப்பங்கள் கட்டாயமாக்குமாறு திருமணங்கள் பதிவு சட்டம், 2009 இல் திருத்தம் செய்ய வேண்டும் என்று கோரினார். பெற்றோரின் அனுமதியின்றி நடக்கும் காதல் திருமணங்களுக்கு தான் எதிரானவர் என்றும், ஆணோ பெண்ணோ வசிக்கும் அதே வட்டத்தில்தான் இதுபோன்ற திருமணங்கள் பதிவு செய்யப்பட வேண்டும் என்றும் அவர் கூறினார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:குஜராத்தின் சட்டமன்ற உறுப்பினர்கள்
போலோ காடு

**போலோ காடு** (*Polo Forest*) **விஜயநகர் காடு** என்றும் அழைக்கப்படும் இது இந்தியாவின் குசராத்தின் சபர்கந்தா மாவட்டத்திலுள்ள விஜயநகர் வட்டத்தில் உள்ள அபாபூர் கிராமத்திற்கு அருகில் உள்ள ஒரு உலர்ந்த கலப்பு இலையுதிர் காடாகும். இது ஆரவல்லி மலைத்தொடரின் அடிவாரத்திலும், வற்றாத அர்னாவ் ஆற்றின் கரையிலும்  பரப்பளவில் அமைந்துள்ளது.

## தாவரங்கள் மற்றும் விலங்கினங்கள்
thumb|300x300px| போலோ காட்டுக்குள் அமைந்துள்ளா ஒரு ஏரி
சாம்பியன் & சேத் வகைப்பாட்டின்படி துணை வகை உலர்ந்த தேக்கு காடுகளுடன் (5A/C-1b) தெற்கு வெப்பமண்டல உலர் இலையுதிர் காடுகளுக்கு இது ஒரு எடுத்துக்காட்டாக உள்ளது.

பருவமழைக்குப் பிறகு, செப்டம்பர் மற்றும் டிசம்பர் மாதங்களில், காடுகள் பசுமையாக மாறும். 450 க்கும் மேற்பட்ட மருத்துவ தாவரங்கள் இங்குள்ளன. சுமார் 275 பறவைகள், 30 பாலூட்டிகள், 9 வகையான மீன்கள் மற்றும் 32 ஊர்வன இதில் அடங்கும். இப்பகுதியில் சுமார் 79 மர வகைகள், 24 மூலிகைகள் மற்றும் புதர்கள், 18 வகையான புற்கள் மற்றும் மூங்கில்கள் உள்ளன. சோம்பல் கரடிகள், சிறுத்தைகள்,  கழுதைப்புலிகள், நீர்க்கோழிகள்,  குருவிகள், நான்கு கொம்புகள் கொண்ட மிருகங்கள், பொதுவான புனுகுப்பூனை, காட்டுப் பூனைகள் மற்றும் பறக்கும் அணில்கள் உள்ளன. வனப்பகுதி குளிர்காலத்தில், புலம்பெயர்ந்த பறவைகளையும், மழைக்காலங்களில் ஈரநிலப் பறவைகளையும் ஈர்க்கிறது.  இந்த காடுகளில் அழிந்து வரும் இந்திய சாம்பல் இருவாச்சி மற்றும் பச்சைக் குக்குறுவான் ஆகியவையும் உள்ளன.

## போலோ நினைவுச்சின்னங்கள்
இந்த காட்டில் சிவனுக்கான சர்னேசுவர் கோவில் மற்றும் 15 ஆம் நூற்றாண்டைச் சேர்ந்த இந்து மற்றும் சைனக் கோவில்களின் இடிபாடுகள் காணப்படுகின்றன. இந்த கோவில்கள் மாநில தொல்லியல் துறையால் புதுப்பிக்கப்பட்டு நிர்வகிக்கப்படுகின்றன.

## சுற்றுலா
குஜராத் அரசு ஒவ்வொரு ஆண்டும் போலோ திருவிழாவை நடத்துகிறது.

## மேற்கோள்கள்

## வெளி இணைப்புகள்

* https://www.worldwildlife.org/ecoregions/im0206
பகுப்பு:இந்தியக் காடுகள்
பகுப்பு:Coordinates on Wikidata
பாரிட் மக்களவைத் தொகுதி

**பாரிட் மக்களவைத் தொகுதி** (மலாய்: *Kawasan Persekutuan Beruas*; ஆங்கிலம்: *Parit Federal Constituency*; சீனம்: 巴力国会议席) என்பது மலேசியா, பேராக், பேராக் தெங்கா மாவட்டத்தில் (*Perak Tengah District*) அமைந்துள்ள ஒரு மக்களவைத் தொகுதி (**P069**) ஆகும்.

பாரிட் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து பாரிட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பாரிட்

பாரிட் நகரம், பேராக், பேராக் தெங்காமாவட்டத்தில் உள்ள ஒரு கிராம நகர்ப்பகுதி. 1979-ஆம் ஆண்டில், கோலாகங்சார் மாவட்டத்தில் இருந்து பாரிட் நகரம் அகற்றப்பட்டு, பேராக் தெங்கா மாவட்டத்தின் நிர்வாகத்தில் இணைக்கப்பட்டது.

இந்த நகரம் துரோனோ, செரி இசுகந்தர், போத்தா, பூசிங், புருவாஸ் மற்றும் பத்து காஜா ஆகிய நகரங்களுக்கு அருகில் உள்ளது.

## பாரிட் வட்டாரக் கிராமங்கள்
### பாரிட் - ஈப்போ
* கம்போங் பாரு
* ஜாலான் சிபூத்தே
* கம்போங் தஞ்சோங் ஆரா, ஜாலான் சிபூத்தே
* கம்போங் தலாங் பேட்டின்
* கம்போங் பத்து 7

## பாரிட் மக்களவைத் தொகுதி

## பாரிட் மக்களவைத் தேர்தல் முடிவுகள் 2022

## பாரிட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* பாரிட்
* பத்து காஜா
* துரோனோ
* செரி இசுகந்தர்
* போத்தா 
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
பிரபாவதி தேவி

**பிரபாவதி தேவி நாராயண்** ( *Prabhavati Devi Narayan*; 1904 - 15 ஏப்ரல் 1973) இன்றைய பீகார் மாநிலத்தைச் சேர்ந்த இந்திய சுதந்திர ஆர்வலரும் மற்றும் இந்திய விடுதலைப் போராட்ட வீரர் ஜெயபிரகாஷ் நாராயண் அவர்களின் மனைவியும் ஆவார்.

## ஆரம்பகால வாழ்க்கை மற்றும் குடும்பம்
பிரபாவதி பிரபல வழக்கறிஞரான பிரஜ்கிஷோர் பிரசாத் மற்றும் பூல் தேவி ஆகியோருக்கு பீகாரில் உள்ள சீவான் மாவட்டத்தில் பிறந்தார். ஒரு தீவிர காந்தியவாதியான பிரஜ்கிஷோர் பிரசாத் பீகாரில் சுதந்திரப் போராட்டத்தில் தன்னை அர்ப்பணிக்க ஒரு இலாபகரமான தனது சட்ட நடைமுறையை கைவிட்ட முதல் காங்கிரசு கட்சி உறுப்பினராக இருந்தார். பிரபாவதி தனது 16 வயதில் ஜெயப்பிரகாஷ் நாராயணை 1920 அக்டோபரில் திருமணம் செய்து கொண்டார்.

திருமணத்திற்குப் பிறகு, ஜெயபிரகாஷ் நாராயண் கலிபோர்னியாவில் அறிவியல் படிப்பதற்காக அமெரிக்கா சென்றார். ஆனால் அதற்கு பதிலாக விஸ்கான்சின் பல்கலைக்கழகத்தில் மார்க்சிசம் படிக்க சேர்ந்தார். அந்த காலகட்டத்தில் பிரபாவதி  காந்தியின் ஆசிரமத்திற்கு குடிபெயர்ந்தார். அங்கு காந்தியின் மனைவி கஸ்தூரிபாய் காந்தி இவரை தனது மகளாக கருதத் தொடங்கினார்.

இவரின் கணவர் திரும்பி வந்தபோது, பிரபாவதி ஒரு புரட்சியாளராக மாறியிருந்தார். இது இவரது காந்திய நோக்குநிலை காரணமாக அவருடன் பல வேறுபாடுகளுக்கு வழிவகுத்தது. மகாத்மா காந்தி பிரம்மச்சரியமாக இருப்பதற்கான பிரபாவதியை கேட்டுக் கொண்டார். மகாத்மா காந்தியின் நெருங்கிய கூட்டாளியாக இருந்த பிரபாவதி, அவரது சர்ச்சைக்குரிய பிரம்மச்சரிய சோதனைகளில் பங்கேற்ற பெண்களில் ஒருவர். ஆயினும்கூட, தம்பதியினர் ஒருவருக்கொருவர் மதித்து, நாடு வெளிநாட்டு ஆதிக்கத்திலிருந்து விடுபடும் வரை குழந்தை பெற வேண்டாம் என்று கூட்டாக முடிவு செய்த்தானிய காலனித்துவ அதிகாரிகளால் சிறையில் அடைக்கப்பட்டார்.

## நேரு குடும்பத்துடன் நட்புறவு
ஜவகர்லால் நேருவின் மனைவி கமலா நேருவுடன் மிக நெருங்கிய உறவை வளர்த்துக் கொண்ட பிரபாவதி, அவரது நம்பிக்கைக்குரியவராக ஆனார். கமலா இவருக்கு பல தனிப்பட்ட கடிதங்களை எழுதினார். பெரும்பாலான கடிதங்கள் கமலா காந்தியின் மகள் இந்திரா காந்தியைப் பற்றியதாக இருந்தது. பிரபாவதியின் மரணத்தைத் தொடர்ந்து ஜெயப்பிரகாஷ் இக்கடிதங்களை திருப்பி அனுப்பினார்.

## இந்திய சுதந்திரத்திற்குப் பிந்தைய வாழ்க்கை
இவரது செல்வாக்கின் கீழ் தான் ஜெயப்பிரகாஷ் சர்வோதயம் இயக்கத்தில் சேர்ந்து வடகிழக்கு இந்தியா மற்றும் மத்திய கிழக்கில் அமைதி முயற்சிகளில் தீவிரமாக பங்கேற்றார். காந்திய மாதிரியில் நூற்புச் சக்கர இயக்கத்தில் கைவிடப்பட்ட மற்றும் கைம்பெண்களை ஈடுபடுத்த பட்னா மகிளா சர்கா சமிதியை நிறுவினார்.

## பிற்கால வாழ்க்கை மற்றும் மரணம்
மேம்பட்ட புற்றுநோயால் பாதிக்கப்பட்டிருப்பது கண்டறியப்பட்ட 

## மேற்கோள்கள்

பகுப்பு:காந்தியவாதிகள்
பகுப்பு:1973 இறப்புகள்
பகுப்பு:1904 பிறப்புகள்
துளசிதாசு பலராம்

**துளசிதாசு பலராம்** (Tulsidas Balaram) (நவம்பர் 30,1936-பிப்ரவரி 16,2023) ஓர் இந்திய கால்பந்து வீரராவார். இவர் முன்கள வீரராக விளையாடினார். ஆசிய விளையாட்டுப் போட்டிகள், மெடெர்கா கோப்பை மற்றும் ஒலிம்பிக் உள்ளிட்ட பல சர்வதேச போட்டிகளில் பலராம் இந்திய தேசிய காற்பந்து அணியைப் பிரதிநிதித்துவப்படுத்தினார். பி. கே. பானர்ஜி மற்றும் சுபிமல் கோஸ்வாமி ஆகியோருடன், பலராம் 1950 கள் மற்றும் 60 களில் இந்தியக் கால்பந்தின் பொற்காலம் என்று பரவலாகக் கருதப்பட்ட நாட்களில் இந்திய அணியை வழிநடத்த உதவிய மூன்று வீரர்களில் ஒருவராக இருந்தார்.

பலராம், கொல்கத்தாவின் *ஈஸ்ட் பெங்கால்* அணிக்காக கால்பந்து விளையாடினார். மேலும் 1961-62ல் அணியின் தலைவராகவும் இருந்தார். இவர் முக்கியமாக ஒரு முன்கள வீரராக விளையாடினார். 1962 இல், இவர் இந்திய அரசாங்கத்திடமிருந்து அருச்சுனா விருதைப் பெற்றார்.

நாட்டுக்காக எட்டு ஆண்டுகள் விளையாடிய இவருக்கு 27 வயதில் காசநோய் கண்டறியப்பட்டதன் காரணமாக  விளையாட்டிலிருந்து ஓய்வு பெற்றார்.
[thumb| இந்திய கால்பந்தின் "மும்மூர்த்திகளான", [சுபிமல் கோஸ்வாமி (இடதுபுறம்) மற்றும் பி.கே. பானர்ஜியுடன் வலதுபுறத்தில் பலராம்.]]
இந்தியாவுக்காக மொத்தம் 36 போட்டிகளில் விளையாடிய பலராம் சர்வதேச போட்டிகளில் 10 கோல்களை அடித்துள்ளார்.

## பயிற்சி வாழ்க்கை
ஓய்வுக்குப் பிறகு, பலராம் கொல்கத்தா, பெங்கால் நாக்பூர் தொடருந்து மண்டலங்களிலுள்ள மதிப்புமிக்க பல விளையாட்டுக் கழகங்களில் ஒன்றை நிர்வகித்தார். பின்னர் இவர் *கொல்கத்தா மேயர்ஸ்* XI அணியின் பயிற்சியாளராக நியமிக்கப்பட்டார். மேலும் சுவீடனில் நடந்த கோதியா கோப்பை போன்ற போட்டிகளில் அணியை வழிநடத்தினார். பாசுதேவ் மண்டல், மெக்தாப் உசைன் மற்றும் சங்க்ராம் முகர்ஜி உள்ளிட்ட வீரர்களை வளர்ப்பதில் முக்கியப் பங்கு வகித்தார். இவரது பயிற்சியின் கீழ் உள்ள இளைஞர் அணிக்கு ஜெர்மனியில் விளையாட அழைப்பு வந்தபோது, இவரது நுழைவு இசைவை இந்திய அரசு மறுத்தது. இவரது அணி இறுதியில் பெர்லினில் விளையாடி நான்கு ஆட்டங்களில் தோற்கடிக்கப்படாத அணியாக இருந்தது. டம் டம் நகராட்சியின் கிங்ஸ்டன்-நிகில் நந்தி கால்பந்து கழகத்தின் ஆலோசகராகவும் பலராம் பணியாற்றினார்.

பலராம், சுனி கோஸ்வாமி மற்றும் பிகே பானர்ஜியுடன் வலுவான கூட்டாண்மை கொண்டதற்காக அறியப்பட்டவர். "இந்திய கால்பந்தின் மும்மூர்த்திகளில்" ஒருவராகக் கருதப்படுகிறார்.

காசநோய் கண்டறியப்பட்டதால் பலராம் 1963 இல் விளையாடுவதில் இருந்து ஓய்வு பெற்றார். இவரது மரணத்திற்குப் பிறகு, இந்தியா மற்றும் கிர்கிஸ் குடியரசு ஆகிய இரு நாடுகளின் வீரர்கள் 2023 முத்தரப்பு சர்வதேச போட்டியின் கடைசி ஆட்டத்தின் தொடக்கத்திற்கு முன்னதாக இவருக்கு அஞ்சலி செலுத்தினர்.

## பிற்கால வாழ்க்கை மற்றும் இறப்பு
சிக்கந்தராபாத்தை விட்டு நிரந்தரமாக வெளியேறிய பிறகு, பலராம் ஹூக்லியின் உத்தரபாராவில் வசித்தார். பின்னர் தென்கிழக்கு ரயில்வேயில் மூத்த நல அதிகாரியாக பணியாற்றினார்.

26 டிசம்பர் 2022 அன்று, வயிற்றுப் பெருக்கம் மற்றும் வயது தொடர்பான பிற பிரச்சனைகளுடன் கொல்கத்தாவில் உள்ள மருத்துவமனையில் அனுமதிக்கப்பட்ட பலராம் 16 பிப்ரவரி 2023 அன்று தனது 86 வயதில் இறந்தார்.

## மேற்கோள்கள்

## நூல் பட்டியல்
* Ghosh, Shyam Sundar (September 2022), *Balaram: The Hero of Indian Football*.
*
*
*
*
*
*
*
*
*
*

## வெளி இணைப்புகள்
* Tulsidas Balaram – EBFC at Twitter

பகுப்பு:அருச்சுனா விருது பெற்றவர்கள்
பகுப்பு:2023 இறப்புகள்
பகுப்பு:1936 பிறப்புகள்
சுசில் குமார் தாரா

**சுசில் குமார் தாரா** (*Sushil Kumar Dhara*) (மார்ச் 2,1911- 28,2011) பிரித்தானிய இந்தியாவில் புரட்சியாளராகவும், 1947 இல் இந்திய சுதந்திரத்திற்குப் பிறகு ஒரு அரசியல் தலைவராகவும் இருந்தார்.

## ஆரம்ப ஆண்டுகள்
சுசில் குமார் தாரா 2 மார்ச் 1911 அன்று திக்ராம்பூரில் (தற்போதைய கிழக்கு மிட்னாபூர் மாவட்டத்திலுள்ள மகிசாதலில் உள்ள தம்லக் அருகே) ஒரு இந்துக் குடும்பத்தில் பிறந்தார். பள்ளிப்படிப்பு காலத்திலிருந்தே அரசியல் நடவடிக்கைகளில் ஈடுபட்டார். 1937 ஆம் ஆண்டில் வித்யாசாகர் கல்லூரியில் தனது கல்வியை முடித்தார். பின்னர், 1940இல் காந்தியின் சத்தியாகிரக இயக்கத்தில் பங்கேற்றார். 1942 ஆகஸ்டில் பிரித்தானிய எதிர்ப்பு இயக்கத்தை பிரிக்கப்படாத மிட்னாபூரில் தொடங்குவதில் இவர் முக்கியப் பங்கு வகித்தார். இந்த இயக்கம் தாம்ரலிப்தாவை பிரித்தானிய ஆட்சியிலிருந்து விடுவிக்க உதவியது. மேலும் 1942 டிசம்பர் 17 அன்று இந்தப் பிராந்தியத்தில் ஒரு சுதந்திர அரசாங்கம் உருவாக்கப்பட்டது. பிரித்தானையர் ஆட்சிக் காலத்தில், தாரா 12 ஆண்டுகள் மற்றும் 4 மாதங்கள் சிறையில் கழித்தார்.

## அரசியல் வாழ்க்கை
இந்தியா சுதந்திரம் பெற்ற பிறகு, சுசில் குமார் தாரா பல தேர்தல்களில் போட்டியிட்டு வெற்றி பெற்றார். இதில் 1962,1967 மற்றும் 1969 ஆம் ஆண்டுகளில் மேற்கு வங்க சட்டமன்றத்தின் மகிசாதல் தொகுதியும் அடங்கும். 1962ஆம் ஆண்டு நடைபெற்ற சட்டப்பேரவைத் தேர்தலில் காங்கிரசு வேட்பாளராகப் போட்டியிட்டு வெற்றி பெற்றார். 1966 இல் பங்களா காங்கிரசை உருவாக்கினார். 1967ஆம் ஆண்டு நடைபெற்ற தேர்தலில் பங்களா காங்கிரசு கட்சியின் வேட்பாளராக வெற்றி பெற்றார். மாநில அரசில் தொழில் மற்றும் வர்த்தக அமைச்சராகவும் பணியாற்றினார். பின்னர், பிரணப் முகர்ஜி, அஜய் முகர்ஜி போன்ற தனது நெருங்கிய சகாக்களுடன் இந்திய தேசிய காங்கிரசில் சேர்ந்தார்.

## பிற்கால வாழ்க்கையும் இறப்பும்
சுசில் குமார் தாரா 1980களில் அரசியலில் இருந்து விலகி சமூகப் பணியில் ஈடுபட்டார். நீண்டகால நோயால் 2011 ஜனவரி 28 அன்று தனது 99வது வயதில் காலமானார்.

## மேற்கோள்கள்

## வெளி இணைப்புகள்
*  https://archive.today/20130218104518/http://www.smritisoudha.in/

பகுப்பு:ஜனதா கட்சி அரசியல்வாதிகள்
பகுப்பு:2011 இறப்புகள்
பகுப்பு:1911 பிறப்புகள்
பகுப்பு:6வது மக்களவை உறுப்பினர்கள்
யூரோப்பியம்(II) தெலூரைடு

**யூரோப்பியம்(II) தெலூரைடு** (*Europium(II) telluride*) என்பது EuTe என்ற  மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் தெலூரியமும் சேர்ந்து வினைபுரிவதால் இச்சேர்மம் உருவாகிறது.

## தயாரிப்பு
500-1000 பாகை செல்சியசு வெப்பநிலையில் யூரோப்பியம் மற்றும் தெலூரியம் தனிமங்களை வினைபுரியச் செய்து யூரோப்பியம்(II) தெலூரைடு தயாரிக்கப்படுகிறது.

:Eu + Te -> EuTe

600 முதல் 850 பாகை செல்சியசு வெப்பநிலையில் ஐதரசன் வாயு ஓட்டத்தில் யூரோப்பியம்(II) ஐதரைடுடன் தெலூரியத்தைச் சேர்த்து வினைபுரியச் செய்தாலும் யூரோப்பியம்(II) தெலூரைடு உருவாகும்.

:EuH2 + Te -> EuTe + H2

## பண்புகள்
யூரோப்பியம்(II) தெலூரைடு கருப்பு நிறத்தில் எதிர்பெர்ரோகாந்தப் பண்புடன் காணப்படுகிறது. திண்மமாகக் காணப்படும் இச்சேர்மம் கனசதுரப் படிக வடிவத்தில் படிகமாகிறது. மேலும், இப்படிகம் சோடியம் குளோரைடு படிகவடிவத்தை ஒத்து உள்ளது.

## மேற்கோள்கள்

பகுப்பு:யூரோப்பியம்(II) சேர்மங்கள்
பகுப்பு:தெலூரைடுகள்
அம்பிகா ஜி. இலட்சுமி நாராயண வால்மீகி

**அம்பிகா ஜி இலட்சுமி நாராயண வால்மீகி** (*Ambica G Lakshminarayana Valmiki*) என்பவர் ஓர் இந்திய அரசியல்வாதியும் மக்களவை உறுப்பினரும் ஆவார். இளம் அறிவியல் பட்டதாரியான இவர் தெலுங்கு தேசம் கட்சியின் உறுப்பினர் ஆவார். இவர் ஆந்திரப் பிரதேச அனந்தபூர் மக்களவைத் தொகுதிக்கு 2024ஆம் ஆண்டுநடைபெற்ற இந்தியப் பொதுத் தேர்தலில் போட்டியிட்டு மக்களவை உறுப்பினராகத் தேர்ந்தெடுக்கப்பட்டார்.

## மேலும் காண்க

* தெலுங்கு தேசம் கட்சி
* அனந்தபூர் மக்களவைத் தொகுதி

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
கம்பார் மக்களவைத் தொகுதி

**கம்பார் மக்களவைத் தொகுதி** (மலாய்: *Kawasan Persekutuan Kampar*; ஆங்கிலம்: *Kampar Federal Constituency*; சீனம்: 金宝国会议席) என்பது மலேசியா, பேராக், கம்பார் மாவட்டத்தில் (*Kampar District*) அமைந்துள்ள ஒரு மக்களவைத் தொகுதி (**P070**) ஆகும்.

கம்பார் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து கம்பார் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## கம்பார்

கம்பார் நகரம், பேராக், கம்பார் மாவட்டத்தில் உள்ள ஒரு நகர்ப்பகுதி. மலேசியாவில் மிகவும் துரிதமாக வளர்ச்சி பெற்று வரும் நகரங்களில் ஒன்றாக அறியப்படுகிறது. கம்பார் நகரத்தில் சீனர்கள் அதிகமாக வாழ்ந்தாலும் தமிழர்களையும் கணிசமான எண்ணிக்கையில் காண முடியும். 

கம்பார் நகரம் இரு பெரும் பிரிவுகளாகப் பிரிக்கப்படுகிறது. ஒரு பிரிவு பழைய நகரம் என்றும், இன்னொரு பிரிவு புதிய நகரம் என்றும் அழைக்கப்படுகின்றது. பழைய நகரத்தில் உலகப் போர்களுக்கு முன்பு கட்டப்பட்ட கட்டிடங்கள் உள்ளன. சில கட்டிடங்கள் கலாசாரப் பாரம்பரியச் சட்டத்தின் கீழ் பாதுகாக்கப்பட்டு வருகின்றன.

### பண்டார் பாரு கம்பார்

கம்பார் நகரம் 1887-ஆம் ஆண்டு தோற்றுவிக்கப்பட்டது. இதன் பழைய பெயர் மம்பாங் டி அவான். 

பண்டார் பாரு கம்பார் எனும் புதிய நகரம் உருவாக்கப்பட்டு உள்ளது. இங்கு கல்விக் கழகங்கள் உள்ளன. 2009-ஆம் ஆண்டு மே 21-ஆம் தேதி, கம்பார் நகராண்மைக் கழகம், பேராக் மாநிலத்தின் 10-ஆவது மாவட்டமாக அதிகாரப் பூர்வமாகப் பிரகடனம் செய்யப்பட்டது. 1894 மார்ச் 13-இல் மம்பாங் டி அவான் எனும் பெயர் கம்பார் என மாற்றம் கண்டது.

## கம்பார் மக்களவைத் தொகுதி

## கம்பார் மக்களவைத் தேர்தல் முடிவுகள் 2022

## கம்பார் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* கம்பார்
* மம்பாங் டி அவான்
* கோலா டிப்பாங்
* மாலிம் நாவார்
* தீமோ
* கோப்பேங்
* கோத்தா பாரு
* செண்டிரியாங்
* துங்கு அப்துல் ரகுமான் பல்கலைக்கழகம்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
என். ஜி. சி 3972

**என். ஜி. சி 3972** என்பது பெருங்கரடி (விண்மீன் குழாம்) என்ற வடக்கு விண்மீன் குழுவில் அமைந்துள்ள ஒரு சுழல் விண்மீனியாகும். இது ஏப்ரல் 14,1789 இல் வில்லியம் ஏர்செல் என்பவரால் கண்டுபிடிக்கப்பட்டது. இந்த விண்மீன் மண்டலம் 66 மில்லியன் ஒளி ஆண்டுகள் தொலைவில் அமைந்துள்ளது. இது நொடி(கால அளவு)க்கு  கிலோமீட்டர் என்ற சூரிய மைய ஆரை வேகத்துடன் பின்வாங்குகிறது. இது என்.ஜி.சி 3992 குழு திரள்களின் குழுவில் உறுப்பினராக உள்ளது.

## படத்தொகுப்பு

File:NGC3972 - SDSS DR14.jpg||எசுலோன் டிஜிட்டல் சர்வே எனப்படும் தொலை நோக்கியூடாகத் தெரியும் என். ஜி. சி 3972

## மேற்கோள்கள்

பகுப்பு:பெருங்கரடி (விண்மீன் குழாம்)